Uldis Pauzers
Uldis Pauzers (dzimis 1933. gada 14. novembrī Liepājā, miris 1982. gada 12. decembrī Rīgā) bija latviešu kinomākslinieks. 1953. gadā beidzis J.Rozentāla Rīgas mākslas vidusskolu. 1960. gadā beidzis Maskavas Vissavienības Kinematogrāfijas institūtu. 1958. gadā sācis piedalīties izstādēs. Laika posmā no 1960. līdz 1979. gadam bijis mākslinieks inscenētājs Rīgas Kinostudijā. Rakstījis arī filmu scenārijus. Strādājis pie tādām filmām kā "Motociklu vasara", "Dāvana vientuļai sievietei", "Ceplis" un "Elpojiet dziļi". Bijis Latvijas Mākslinieku savienības biedrs.